बालदार गैंडा

बालदार गैंडा () गैंडे की एक विलुप्त जाति है जो प्लाइस्टोसीन युग में यूरोप और एशिया में फैली हुई थी।Woolly Rhino (Coelodonta antiquitatis)  International Rhino Foundation. Retrieved October 30, 2011. अपने पूरे शरीर पर घने बाल होने के कारण यह पूर्व हिमयुग के दौरान भी बची रही। अनुमान है कि यह ८,००० ईसापूर्व तक साइबेरिया में जीवित थी। इन्हें पाषाण काल के मानवों ने देखा था और प्रमाणस्वरूप इनके प्राचीन चित्र ग़ुफ़ाओं में बने हुए मिलते हैं।

 वैज्ञानिक नाम 
बालदार गैंडे का वैज्ञानिक नाम 'सीलोडोंटा ऐंटीक्वीटाटिस​' (Coelodonta antiquitatis) है। इसके जीववैज्ञानिक वंश (genus, जीनस) 'सीलोडोंटा' का मतलब 'खोखला दांत' होता है।

 विवरण 
साइबेरिया में ठण्ड से जमे हुए शवों और ग़ुफ़ाओं की दीवारों पर आदिमानवों द्वारा बनाई गई तस्वीरों से बालदार गैंडों का रूप-रंग ज्ञात होता है। सर-से-दुम तक यह १०-१२ फ़ुट (३-४ मीटर) लम्बा हुआ करता था और इसका वज़न २,७००-३,२०० किलो होता था। इसकी ऊँचाई ६.६ फ़ुट (२ मीटर) तक होती थी। इसके सिर पर दो सींग होते थे और आगे वाला ज़्यादा लम्बा था। आगे वाला सींग २ फ़ुट (६१ सेंटीमीटर) तक लम्बा हो सकता था।The complete guide to prehistoric life, Tim Haines, Paul Chambers, pp. 203, BBC Books, 2005, ISBN 978-0-563-52219-5 इसके कान छोटे, टांगे मोटी और जिस्म भारी-भरकम हुआ करता था। ग़ुफ़ा-कला में कभी-कभी आगे और पीछे की टांगों के बीच गाढ़े रंग की एक धारी दिखाई जाती है लेकिन यह ज्ञात नहीं है कि वास्तव में सभी बालदार गैंडों में यह धारी थी कि नहीं। बड़ा शरीर और घने बाल होने से यह अपने शरीर में बर्फ़ीले हालात में भी गरमाहट बनाए रख सकता था।Encyclopedia of World History, Anita Garneri, Parragon Inc, 2007, ISBN 978-1-4054-1702-0, ... Some, such as the mammoth and the woolly rhinoceros, grew larger, because a bigger body is better at conserving heat ...

 जाति का विनाश 
वैज्ञानिकों को सही तरह ज्ञात नहीं है कि बालदार गैंडों के ख़त्म हो जाने का क्या कारण था। एक धारणा है कि जैसे-जैसे आधुनिक मानव और निअंडरथल मानव इनका शिकार करने लगे, धीरे-धीरे यह विलुप्त हो गए।Guns, Germs, and Steel: The Fates of Human Societies , Jared M. Diamond, W. W. Norton & Company, 1999, ISBN 978-0-393-31755-8, ... That expansion may have been responsible for the extinction of Eurasia's woolly mammoth and woolly rhinoceros. With the settlement of Australia / New Guinea, humans now occupied three of the five habitable continents ... एक अन्य धारणा है कि जब पूर्व हिमयुग समाप्त होने लगा तो मौसम गरम हुआ और यह नए वातावरण की परिस्थितियों में जीवित न रह पाए। एक तीसरी धारणा यह भी है कि इस जाति में एक ऐसी नई जानलेवा बीमारी फैल गई जिसने पूरी जाति ही तेज़ी से ख़त्म कर डाली।A requiem for North American overkill , D.K. Grayson, D.J. Meltzer, Pages 585–593, Journal of Archaeological Science, Volume 30, 2003 विवाद जारी है।

 दीर्घा 

 इन्हें भी देखें 
 प्लाइस्टोसीन
 गैंडा

 सन्दर्भ 

श्रेणी:प्रागैतिहासिक स्तनधारी
श्रेणी:एशिया के प्रागैतिहासिक स्तनधारी
श्रेणी:यूरोप के प्रागैतिहासिक स्तनधारी
श्रेणी:अत्यंतनूतन (प्लाइस्टोसीन​) युग
श्रेणी:विलुप्त स्तनधारी